పూరీ అలాంటివాడే.. నేను చూసిన పూరీ వేరు.. వరుణ్ తేజ్
Highlights
డ్రగ్స్ కేసులో విచారణ ఎదుర్కొంటున్న పూరీకి ఇండస్ట్రీలో మద్దతు
పూరీకి సపోర్ట్ గా నిలిచిన వరుణ్ తేజ్
నేను చూసిన పూరీ వేరు అని అంటున్న మెగా ప్రిన్స్
గత కొన్ని వారాలుగా సంచలనం సృష్టిస్తున్న డ్రగ్స్ కేసులో సిట్ విచారణకు సంబంధించి కొంచెం ఆలస్యంగా అయినా డైరెక్టర్ పూరి జగన్నాథ్‌కు ఇండస్ట్రీ నుంచి మద్దతు లభిస్తోంది. ఎక్సైజ్ శాఖ నియమించిన సిట్ అధికారుల ఎదుట హాజరై సుదీర్ఘంగా పది గంటలకు పైగా విచారణ ఎదుర్కొన్న అనంతరం పూరి పెట్టిన ఎమోషనల్ వీడియో మెసేజ్.. ఇండస్ట్రీ జనాల్లో కదలిక తెచ్చింది. ఒక్కొక్కరుగా సోషల్ మీడియాలో పూరికి మద్దతివ్వడం మొదలుపెట్టారు. 
పూరికి మద్దతుగా కొందరు ఎమోషనల్‌గా స్పందించారు. డాషింగ్ అండ్ డేరింగ్ గా కనిపించే పూరి ఇలా ఎమోషనల్ కావడంపై ఫీలయ్యారు. మరోవైపు పూరి జగన్నాథ్ దర్శకత్వంలో ‘లోఫర్’ సినిమా చేసిన మెగా హీరో వరుణ్ తేజ్ కూడా.. పూరిని తాను చాలా దగ్గరగా చూశానని.. తనకు డ్రగ్స్ లాంటి అలవాట్లేమీ లేవని క్లీన్ సర్టిఫికెట్ ఇచ్చాడు.
తన కొత్త సినిమా ‘ఫిదా’ ప్రమోషన్లలో భాగంగా వరుణ్ విలేకరులతో మాట్లాడుతూ.. ‘‘ఈ వ్యవహారాన్ని డ్రగ్స్ కుంభకోణం అని అనకండి. కేవలం నోటీసులు మాత్రమే ఇచ్చారు. విచారణ జరుగుతోంది. డ్రగ్స్ తీసుకోవడం ఆరోగ్యానికి మంచిది కాదనడంలో మరో మాట లేదు. పూరి గారి విషయానికి వస్తే నేను చూసిన పూరీ వేరు. ఆయన ఎంతో సానుకూల ధోరణితో ఉంటారు. చాలా స్వేచ్ఛగా బతుకుతారు. సంతోషంగా ఉండటానికి మంచి మార్గంలో ఏం చేయాలో ఆయనకు తెలుసు. డ్రగ్ రాకెట్‌తో ఆయనకు సంబంధముందని వార్తలు చూసి షాకయ్యాను. నేను ఆయనతో సినిమా చేస్తుండగా ఎప్పుడూ డ్రగ్స్ జోలికి వెళ్లినట్లు చూడలేదు. తన గురించే కాదు.. మిగతా వాళ్ల ఆరోగ్యం గురించి కూడా ఆయన పట్టించుకుంటారు. అలాంటి వాడయిన పూరీకి డ్రగ్స్ అంటగట్టి మంచి వ్యక్తి గురించి ఇలాంటి వార్తలు రావడం ఆశ్చర్యం కలిగించింది. సినిమా వాళ్లంటే జనాలు కొంచెం తేలిగ్గా తీసుకుంటారు’’ అని వరుణ్ అన్నాడు.
Last Updated 25, Mar 2018, 11:37 PM IST